OpenLLM-France/wikimedia huggingface dataset:
# Droizy

Droizy Frantziako udalerri bat da Aisne departamenduan dagoena, Frantzia Garaia eskualdean. 2013an 75 biztanle zituen.

## Demografia
### Biztanleria

2007an udalerrian erroldatutako biztanleak 77 ziren. Familiak 32 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 4 seme-alabarik gabeko familiak ziren eta 16 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 31 familiaren etxebizitza nagusia ziren, 8 bigarren erresidentzia ziren eta 1 hutsik zegoen. Etxebizitza guzti hauek 39etxeak ziren. 31 etxebizitza nagusietatik 26 bere jabearen bizilekua ziren, 1 alokairuan okupaturik zegoen eta 4 doan lagata zeuden; 2 etxek bi gela zituzten, 3 etxek hiru zituzten, 10 etxek lau zituzten eta 16 etxek bost zituzten. 27 etxek euren parking plaza propioa zuten azpian. 14 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Droizy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 4 |
| 0 | 50-54 | 0 |
| 0 | 45-49 | 0 |
| 8 | 40-44 | 0 |
| 12 | 35-39 | 12 |
| 4 | 30-34 | 4 |
| 0 | 25-29 | 4 |
| 4 | 20-24 | 0 |
| 0 | 15-19 | 0 |
| 4 | 10-14 | 8 |
| 4 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 47 ziren, horien artean 32 aktiboak ziren eta 15 inaktiboak ziren. 32 pertsona aktiboetatik 28 lanean zeuden (20 gizon eta 8 emakume) eta 4 langabezian zeuden (3 gizon eta 1 emakume). 15 pertsona inaktiboetatik 2 erretiraturik zeuden, 5 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 higiezinen enpresa zen eta 1 zerbitzu enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q873554
* Multimedia: Droizy / Q873554
# Drognitz

Drognitz Alemaniako udalerria da. Turingia estatuan dago, [[Saalfeld-Rudolstadt (barrutia)|Saalfeld-Rudolstadt]] barrutian. 2014an 640 biztanle zituen 24,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559748
* Multimedia: Drognitz / Q559748
# Drohiczyn udalerria

Drohiczyn ( (Audio·info)) Poloniako Podlasiako voivoderriko landa-hiri udalerri bat da, Siematycze barrutian kokatuta. 207,96 km²ko azalera du eta 2017ko datuen arabera 6454 biztanle zituen.

## Kanpo estekak

* Udalaren webgunea
* Datuak: Q2273114
* Multimedia: Gmina Drohiczyn / Q2273114
ieaPodlasiako voivoderriko udalerriak :
# Erromako metroa

Erromako metroa (italieraz: Metropolitana di Roma) Erroma hiriko garraiobide publikoa da. 1955eko otsailaren 10ean zabaldu zen eta gaur egun metro-sareak hiru linea eta 60 kilometro dauzka.
2012an 279 milioi bidaiarik erabili zuten.

## Lineak

| Linea | Kolorea | Ibilbidea | Zabaltze urtea | Luzera | Geltokiak |
| A | Laranja | Anagnina ↔ Battistini | 1980 | 18,4 km | 27 |
| B | Urdina | Laurentina ↔ Rebibbia/Jonio | 1955 | 23,5 km | 26 |
| C | Berdea | Monte Compatri-Pantano ↔ Lodi | 2014 | 18,1 km | 21 |

### Etorkizuneko egitasmoak

2014an C linea inauguratu zen eta etorkizunean D hizkiduna zabaltzea espero da. Bi linea hauek eraikitzeko lanak 2006an hasi ziren arren, Erroman tunelak zulatzeko dauden zailtasunek asko gibelatu dute lineen zabaltzea.

## Argazkiak

* A lineako geltokia Vitorio Emanuele geltokian.
* CAFen trenetako bat.
* Euclide geltokia.
* Erroma-Giardinetti tarteko trena.

## Ikus, gainera

* Erroma

## Kanpo estekak

* (Ingelesez) Metroaren webgune ofiziala.
* Datuak: Q237480
* Multimedia: Rome metro / Q237480
* ↑ Prossima fermata Lodi, la metro C di Roma si avvicina al centro. ilpendolaremagazine.it (Noiz kontsultatua: 2016-01-28).
* ↑ Home > Azienda - I numeri di atac - Trasporto pubblico. atac.roma.it (Noiz kontsultatua: 2016-01-28).
# Erroman

Erroman (Gallese, ? - † Erroma, 897ko azaroa) Eliza Katolikoaren 114. Aita Santua izan zen 897ko abuztu eta azaroaren bitartean. Kargutik kendu eta monje bilakatu zen.

## Erreferentziak

* ↑ Euskaltzaindia. 129. araua: Aita santuen izenak. .

## Ikus, halaber

* Erroman (santua)
* Datuak: Q170500
* Multimedia: Romanus (pope) / Q170500
# Erromako kuria

Erromako kuria (latinez: Curia Romana) Erromako gotzaina Eliza osoko agintari bihurtzean sortu zen erakundea da, Elizak dituen arazoak zuzentzen dituena. Bost sail nagusi (dikasterio) ditu:
* Kongregazioa edo Aita Santuaren aholkulari taldea,
* epaimahaia,
* idazkaritza,
* ekonomia saila eta
* administraritza.

## Ikus, gainera

* Kuria
* Errege kuria

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-3-11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q108169
* Multimedia: Roman Curia / Q108169
# Erroman I.a Lakapetarra

Erroman I.a Lakapetarra (grezieraz: Ρωμανός Α΄ Λακαπήνος, Rōmanos I Lakapēnos; armenieraz: Ռոմանոս Ա Լակապենոս, Romanos I Lakapenos; Lecape, 870 aldean – 948ko ekainaren 15a) 920-944 bitartean Bizantziar Inperioko Konstantino VII.aren enperadorekidea izan zen.
Armeniarra zen jatorriz eta Alexandroren itsas armadako drongario eta komandante zen hura hil zenean (913). Konstantino VII.a adin txikikoa zela baliatuz, bere alaba Elenarekin ezkontarazi zuen eta bere burua, lehenik Zesar eta, geroago, (920ko irailaren 14an) enperadorekide izendatu zuen. Jabe handien lapurretak zigortu zituen, musulmanen aurkako erasoak gidatu zituen Asian, bakea izenpetu zuen bulgariarrekin eta errusiarren aurka borrokatu zen Konstantinoplan. Bere semeek egotzi zuten aginpidetik 944an, eta Proti uhartera erbesteratu behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 179. araua, Bizantziar Inperioko pertsona-izenak
* Datuak: Q41646
* Multimedia: Romanos I Lekapenos / Q41646
# Erroman III.a

Erroman III.a Argiro (grezieraz: Ρωμανός Γ΄ Αργυρός, Rōmanos III Argyros) (968 – 1034ko apirilaren 11) 1028-1034 urteetan Bizantziar Inperioko enperadorea izan zen.
Konstantino VIII.ak bere alaba Zoerekin ezkonarazi zuen eta hala, enperadore bihurtu zen. Esperientzia gutxikoa zen bai politikan bai gai militarretan eta garaitu egin zuten Sirian 1030. urtean. Biztanleak bere alde jartzen saiatu zen eta zergak murriztu zituen. Emazteak aginduta bihurtu zioten lepoa eta haren maitale zen Mikel izan zen hurrengo enperadorea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/01/03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q41657
* Multimedia: Romanos III Argyros / Q41657
# Erromako probintzia

Erromako probintzia Italiako populatuena da, herrialdeko erdialdean eta Lazioko eskualdean kokatutatakoa.
Erroma hiri nagusia eta hiriburua da.

## Herriak

Affile Agosta Albano Laziale Allumiere Anguillara Sabazia Anticoli Corrado Anzio Arcinazzo Romano Ardea Ariccia Arsoli Artena Bellegra Bracciano Camerata Nuova Campagnano di Roma Canale Monterano Canterano Capena Capranica Prenestina Carpineto Romano Casape Castel Gandolfo Castel Madama Castel San Pietro Romano Castelnuovo di Porto Cave Cerreto Laziale Cervara di Roma Cerveteri Ciampino Ciciliano Cineto Romano Civitavecchia Civitella San Paolo Colleferro Colonna Fiano Romano Filacciano Fiumicino Fonte Nuova Formello Frascati Gallicano nel Lazio Gavignano Genazzano Genzano di Roma Gerano Gorga Grottaferrata Guidonia Montecelio Jenne Labico Ladispoli Lanuvio Lariano Licenza Magliano Romano Mandela Manziana Marano Equo Marcellina Marino Mazzano Romano Mentana Monte Compatri Monte Porzio Catone Monteflavio Montelanico Montelibretti Monterotondo Montorio Romano Moricone Morlupo Nazzano Nemi Nerola Nettuno Olevano Romano Palestrina Palombara Sabina Percile Pisoniano Poli Pomezia Ponzano Romano Riano Rignano Flaminio Riofreddo Rocca Canterano Rocca Priora Rocca Santo Stefano Rocca di Cave Rocca di Papa Roccagiovine Roiate Erroma Roviano Sacrofano Sambuci San Cesareo San Gregorio da Sassola San Polo dei Cavalieri San Vito Romano Sant'Angelo Romano Sant'Oreste Santa Marinella Saracinesco Segni Subiaco Tivoli Tolfa Torrita Tiberina Trevignano Romano Vallepietra Vallinfreda Valmontone Velletri Vicovaro Vivaro Romano Zagarolo
Probintziako herririk jendetsuenak honakoak dira:
| Izena | Biztanleria |
| Erroma | 2.744.941 |
| Guidonia Montecelio | 83.039 |
| Fiumicino | 69.329 |
| Pomezia | 60.438 |
| Tivoli | 56.300 |
| Civitavecchia | 52.203 |
| Velletri | 53.215 |
| Anzio | 54.238 |
| Nettuno | 47.055 |
| Ciampino | 38.199 |
| Marino | 38.934 |
| Albano Laziale | 39.677 |
| Monterotondo | 39.003 |
| Ladispoli | 40.154 |
| Ardea | 41.889 |
| Cerveteri | 35.640 |
| Fonte Nuova | 27.840 |
| Genzano di Roma | 24.008 |
| Colleferro | 22.181 |
| Frascati | 20.993 |
| Grottaferrata | 20.963 |
| Mentana | 20.911 |
| Palestrina | 21.232 |
| Ariccia | 18.343 |
| Anguillara Sabazia | 18.469 |
| Santa Marinella | 18.004 |
| Bracciano | 18.481 |

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q15119
* Multimedia: Province of Rome / Q15119
# Erroman II.a

Erroman II.a (grezieraz: Ρωμανός Β΄, Rōmanos II; 938 – 963ko martxoaren 15a) 959-963 bitartean Bizantziar Inperioko enperadorea izan zen. Konstantino VII.aren eta Elena Lekapenoren semea zen. Bere bigarren emazte Teofanoren eta Bringas eunukoaren esku utzi zuen aginpidea. Enperadorearen agintaldian musulmanen mende zegoen Kreta uhartea konkistatu zuen Nizeforo Fokasek. Emazteak pozoindua hil zela uste da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Chisholm, Hugh, ed. (1911):Romanus II Encyclopædia Britannica (11th ed.). Cambridge University Press
* Datuak: Q41847
* Multimedia: Romanos II / Q41847
# Erroman IV.a Diogenes

Erroman IV.a Diogenes (grezieraz: Ρωμανός Δ΄ Διογένης, Rōmanós IV Diogénēs; c. 1030–1072) 1168-1171 bitartean Bizantziar Inperioko enperadorea izan zen.
Kapadoziako familia noble bateko semea zen eta arrakasta handiko jenerala izan zen. Konstantino X.a hil zenean Eudoxia erreginarekin ezkondu zen eta enperadore bihurtu. Alderdi zibilari aurre egin behar izan zion, eta Asian, garaipen batzuk lortu ondoren, Androniko Dukasek traizio egin zion Mantzikerten (Malazgirt) eta turkiarrek atxilotu zuten (1071). Aske geratu zenean Konstantinoplara itzuli zen eta aginpideaz jabetu zen.

## Erreferentziak

* ↑ Lur entziklopedietatik hartua.
* Datuak: Q41834
* Multimedia: Romanos IV Diogenes / Q41834
# Erromako zazpi muinoak

Erromako zazpi muinoak, historikoki, Erroma hiriaren bihotza osatu duten muino batzuk dira. Tiber ibaiaren ekialdean kokaturik, multzo geografiko hau, literaturako pasarte ugariren protagonista izan da, eta, herri kulturan, askotan errepikatutako erreferentzia dira.
Antzinako Erromako zazpi muinoak honako hauek dira:
* Palatino (Palatinus)
* Kapitolino (Capitolinus)
* Kirinal (Quirinalis)
* Zelio (Caelius)
* Aventino (Aventinus)
* Eskilino (Esquilinus)
* Viminal (Viminalis)
Oso nabarmen agertzen dira erromatar mitologian, bere erlijioan eta politikan. Tradizionalki, jatorrizko hiria Romulo eta Remok Palatino mendiaren gainean sortu zutela uste da. Beste zazpi muino txikiak, gaur egun, Zermalus, Zispius, Fagutal, Oppius, Palatium, Sukusa eta Belia dira.
Jatorrian eta tradizionalki, zazpi muinoak, finkatze txikiek okapatu zituzten, elkartu eta Erroma izeneko hiri bat osatu zutena. Zazpi muinoetako hiritarrak, taldeak batzen hasi ziren joko erlijioso batzuetan parte hartzen hasi ziren. Erromako hiria, beraz, finkatzeak talde bezala funtzionatzen hasi zirenean sortu zen, banatzen zituzten haran zingiratsuak drainatuz, eta azoka eta foroetan bihurtuz.

## Beste muino batzuk

Trastevere delakoan Vatikano (Collis Vaticanus) eta Janikula (Ianiculum) daude. Modu berean, Pinzio mendia (Mons Pincius) ere dago, iparraldean.

## Erreferentziak

* ↑ Antzinaroko eta Goiz Erdi Aroko kanpoko leku- eta pertsona-izenak "Onomastika" lanean (Eusko Jaurlaritzaren Hezkuntza Sailaren Ikasmaterialen Aholku Batzordea estilo-liburua)

## Kanpo estekak

* Datuak: Q185158
* Multimedia: Hills of Rome / Q185158
# Erich Bautz

Erich Bautz (Dortmund, 1913ko maiatzak 26-1986ko irailak 17) txirrindulari alemaniar bat izan zen, profesionala 1934 eta 1953 artean.
Profesional bezala eman zuen denboran 27 garaipen lortu zituen, horien artean Frantziako Tourrean bi etapa garaipen eta Alemaniako errepide txirrindularitzako txapelketa hiru alditan. Gainera, bost egunez jantzi zuen Frantziako Tourreko maillot horia.

## Palmaresa

1933
* Koloniako Itzulia
1935
* Dortmundgo itzulia
* Schweinfurtheko zirkuitua
1936
* Koloniako Itzulia
* Erfurtheko Itzulia
* Sarreko Sari Nagusia
* 2. Alemaniako errepide txirrindularitzako txapelketan
1937
* Alemaniako errepide txirrindularitzako txapelketa
* Harzeko itzulia
* Coll de Spessarteko Itzulia
* 9. Frantziako Tourrean eta 2 etapa
* Alemaniako Itzuliko etapa 1
* Luxenburgoko Tourreko etapa 1
1938
* Bielefeldeko saria
* 2 etapa Alemaniako Itzulian
1939
* Frankfurteko itzulia
* Wuppertaleko Sari Nagusia
* Alemaniako Itzuliko etapa 1
1941
* Alemaniako errepide txirrindularitzako txapelketa
* Echarpe d'Or Torpedoko etapa
* 2. Luxenburgoko Itzulian
1942
* Fondo erdiko Alemaniako txapelduna
* Westmarkeko Itzulia
1947
* Alemaniako Itzulia eta etapa 1
1948
* 2. Alemaniako Itzulian
* 2. Koloniako Itzulian
1949
* 2. Alemaniako errepide txirrindularitzako txapelketan
* 2. Alemaniako Itzulian
* 3. Koloniako Itzulian
1950
* Alemaniako errepide txirrindularitzako txapelketa
* Alemaniako fondo erdiko txapelduna

## Emaitzak Frantziako Tourrean

* 1936ko Frantziako Tourra: 6. etapan utzi zuen
* 1937ko Frantziako Tourra: 9. sailkapen nagusian, 2 etapa garaipen eta itzuliko liderra 5 egunez

## Taldeak

* Diamant (1934-1936)
* Alcyon i Diamant-Conti-Torpedo (1937)
* Dürkopp (1938)
* Alcyon i Diamant (1938)
* Diamant (1939-1942)
* Patria W.K.C. (1946-1952)

## Kanpo estekak

* Erich Bautz - ProCyclingStats
* Datuak: Q77721
# Erich Adickes

Erich Adickes (Lesum, Hannover, 1866ko ekainaren 29a - Berlin, 1928ko uztailaren 8a) alemaniar filosofoa izan zen. Irakaslea izan zen Münsterko eta Tubingako unibertsitateetan. Neokantismoaren jarraitzailea, eragin handia izan zuten harengan Wundtek, Paulsenek eta Vaihingerrek. Kanten lanen argitalpenean parte hartu zuen, eta filosofo horri buruzko lan ugari eman zuen argitara: Kanten sistematika sistemaren faktore eratzaile moduan (1887), Bakoitzaren niaren zeresan bikoitzari buruzko Kanten dotrina (1929).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q65861
# Erich Andres

Erich Andres (Leipzig, 1905eko urtarrilaren 12a - Hamburgo, 1992ko otsailaren 6a) argazkilari alemaniarra izan zen.
Argazkigintzan zaletu moduan sartu zen. 1936an Hirugarren Reicharen albiste-agentziarentzat hasi zen lanean. Espainiako Gerra Zibilean milaka argazki atera zituen, tartean Irun, Elgoibar, Tolosa, Eibar, Iruña, Donostia, Bergara eta Gasteizkoak.

## Erreferentziak

* ↑ (Gaztelaniaz) Las imágenes de la guerra civil de Erich Andres. .
* Datuak: Q19321666
# Erich Hackl

Erich Hackl (Steyr, 1954ko maiatzak 26) idazle eta itzultzaile austriarra da.
Steyr hirian pasa zuen gaztaroa eta bertako institutuan egin zituen ikasketak. Ondoren, Salzburgo, Salamanca eta Malagako unibertsitateetan Germaniar eta Hispaniar Filologia ikasi zituen. 1977an alemaniera eta austriar literatura arloetako lektore lanetan hasi zen Madrilgo Complutense Unibertsitatean. 1979 eta1983 urteen artean gaztelania eta alemaniera irakatsi zituen Vienan. 1981ean hasi eta 9 urtez lan horietan jarraitu zuen Vienako Unibertsitateko Hizkuntza Erromanikoen Sailean. 1983an ekin zion idazle-ibilbideari eta Latinoamerikako hainbat lurralde bisitatu zituen.
Erich Hackl Alemaniar Hizkuntza eta Poesiaren Akademiako kide da eta sari ugari jaso ditu, besteak beste, Presencia Gitana elkarte espainiarrakemandako Hidalgo Saria.

## Egindako lanak

* Auroras Anlaß. Erzählung, Zürich 1987
* Abschied von Sidonie. Erzählung, Zürich 1989
* König Wamba, Zürich 1991
* Sara und Simón. Eine endlose Geschichte, Zürich 1995
* In fester Umarmung. Geschichten und Berichte, Zürich 1996
* Entwurf einer Liebe auf den ersten Blick, Zürich 1999
* Abschied von Sidonie: Materialien zu einem Buch und seiner Geschichte, Zürich 2000
* Der Träumer Krivanek. Eine Geschichte zu Bildern von Trude Engelsberger, Salzburg 2000
* Die Hochzeit von Auschwitz. Eine Begebenheit, Zürich 2002
* Anprobieren eines Vaters. Geschichten und Erwägungen, Zürich 2004
* Als ob ein Engel. Erzählung nach dem Leben, Zürich 2007
* Familie Salzmann. Erzählung aus unserer Mitte, Zürich 2010
* Datuak: Q79041
* Multimedia: Erich Hackl / Q79041
# Erich Correns

Erich Correns (1821-1877) alemaniar litografo eta erretratugilea izan zen.

## Biografia

Correns Kolonian jaio zen 1821ean, eta Bonnen jurisprudentzia ikasi ondoren, Municheko Arte Ederren Akademiara bidali zuten, erretratugile eta litografo trebe bihurtuz. Bere erretratuen dotoretasunagatik ezaguna egin zen, Maximiliano II.a Bavariako erregearenak eta bere ezkontide Maria erreginarenak barne.
Munichen hil zen 1877an.
Karl Erich Correns botanikaria eta genetista bere semea zen.

## Galeria

* Arrantzaleen etxea Gebirgssee ibaiaren ertzean, 1859
* Hegoladeko neska eder-ederra, ca. 1850
* Johann Petzmayer, Austriar konpositore eta zitara jotzailea, 1849ko litografia
* Helena Bavierako dukesa, 1859.

## Erreferentziak

* 1 2 Bryan 1886-9.

## Bibliografia

* Correns-en, Erich-en Bryan's Dictionary of Painters and Engravers-en artikulua, Michael Bryan-ren eskutik, Robert Edmund Graves eta Sir Walter Armstrong-ek editatua, 1886-1889 bitarteko argitalpena orain jabari publikoan dagoena.

## Kanpo estekak

* Datuak: Q98721
* Multimedia: Erich Correns (painter) / Q98721
# Erich Fried

Erich Fried (Viena, 1921eko maiatzaren 6a - Baden-Baden, 1988ko azaroaren 22a) alemaniar idazlea izan zen, austriarra jatorriz.
Familia judu batean sortu zen, eta naziek Austria anexionatu eta aita hil ondoren, Londresa emigratu zuen amarekin, 1938 urtean. Londresen hainbat lanbidetan jardun zuen, eta 1952an BBC etxeko programazio alemaneko erredaktore gisa hasi zen lanean. 1968. urtean utzi zuen lanbide hura, eta literaturan murgildu zen, buru-belarri. Haurtzaroko gertaerek berebiziko eragina izan zuten Frieden literatura-lanetan; izan ere, etxearen galera da bere obran etengabe agertzen den gaietako bat, behartsuenekin eta ahulenekin bat egin zuen beti, eta giza eskubideen aldezle sutsua izan zen. Dena dela, obra politikoez eta protestakoez gainera, maitasunari eta izadiari buruzko lanak ere eman zituen argitara, eta sekula ez zuen onartu artea helburu politikoetarako erabiltzeko joera. Deutschland (1944, Alemania) izan zen bere lehen olerki-bilduma; joera espresionista eta geroagoko idatzietan nabarmendu ziren ezaugarri estilistiko eta linguistikoak agertzen dira lan horretan (hitz-jokoak, joko fonetikoak eta abar). Lan haren ondoren argitaratu zituen Warngedichten (1964, Ohartarazteko olerkiak), und Vietnam und (1966, eta Vietnam eta) eta Höre, Israel! (1974, Entzun, Israel!), bere konpromiso politikoa agerian uzten dutenak. Olerki-bildumez gainera, aipatzekoak ditu Ein Soldat und ein Mächen (1960, Soldadua eta neska) eleberria, opera baterako testua, kontakizun labur batzuk, irratirako gidoiak, eta hainbat idazleren obren itzulpenak (W. Shakespeare, T.S. Eliot, D. Thomas).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q84393
* Multimedia: Erich Fried / Q84393
# El Limón (udalerria)

El Limón Mexikoko udalerri bat da. Jalisco estatuan kokatua dago. 2010ean 5.499 biztanle zituen 114,29 km²ko azaleran. Herriburua [[El Limón (El Limón)|El Limón]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3846815
* Multimedia: El Limón Municipality / Q3846815
# El Llano (udalerria)

El Llano Mexikoko udalerri bat da. Aguascalientes estatuan kokatua dago. 2010ean 18.828 biztanle zituen 509,77 km²ko azaleran. Herriburua [[Palo Alto (El Llano)|Palo Alto]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2474668
* Multimedia: El Llano Municipality / Q2474668
# El Lobo

El Lobo 2004. urtean Miguel Courtoisek eginiko filma da. Mikel Lejarza ETAn infiltratuaren historia azaltzen du.

## Sinopsia

Oharra: Atal honek istorio osoa edo amaiera argitzen du.
Txema (Eduardo Noriega) 1973 eta 1975 artean, ETA politiko-militarrean infiltraturiko espainiar zerbitzu sekretuaren agentea da. Epeka-epeka ETAren hierarkian igo eta barneko arazoak desestaltzen ditu.

## Pertsonaiak

* Eduardo Noriega: José María 'Txema' Loigorry / El Lobo
* José Coronado: Ricardo
* Mélanie Doutey: Amaia
* Silvia Abascal: Begoña
* Santiago Ramos: Pantxo
* Patrick Bruel: Nelson
* Jorge Sanz: Asier
* Manuel Zarzo: Matías
* Fernando Cayo: Txino
* Juan Fernández: Palacios komandantea
* Roger Pera: Mediometro
* José Luis García Pérez: Mejía
* Chema Muñoz: Arrieta
* Antonio Ferrera: Reto
* Juan Polanco: Gordo

## Ikus gainera

* Fifty Dead Men Walking (2008)

## Kanpo estekak

* Webgunea imdb.com
* Datuak: Q388022